laion/Wikipedia-Exotic huggingface dataset:
מארו

מריאנה סקה (בפורטוגזית: Mariana Secca; נולדה ב-30 באוקטובר 1994) הידועה בשם הבמה שלה מארו היא זמרת פורטוגזית. מארו נבחרה לייצג את פורטגל באירוויזיון 2022 שהתקיים בטורינו שבאיטליה, בו דורגה במקום התשיעי עם 207 נקודות (171 מהשופטים ו-36 מהקהל). מארו נולדה בשם מריאנה סקה לאב ממוצא איטלקי. היא למדה במכללת ברקלי למוזיקה בבוסטון ולאחר מכן עברה להתגורר בלוס אנג'לס על מנת להתחיל שם את הקריירה המוזיקלית שלה. ב-2018, עם יציאת סדרת אלבומים, תפסה את תשומת ליבו את ג'ייקוב קולייר, אשר העניק לה חשיפה בינלאומית. ב-21 בינואר 2022, הוכרזה השתתפותה של מארו במהדורה ה-56 של פסטיבל דה קנסאו, תחרות מוזיקלית בפורטוגל המשמשת לבחירת הנציג הפורטוגלי לאירוויזיון. היא הופיעה בגמר של התחרות ב-12 במרץ עם השיר "Saudade, saudade", ניצחה בתחרות ונבחרה לייצג את פורטוגל באירוויזיון 2022 בטורינו. ב-10 במאי 2022 ביצעה מארו את "Saudade, saudade" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-14 במאי הופיעה מארו בגמר התחרות. עם תום הקראת התוצאות היא דורגה במקום התשיעי עם 207 נקודות (171 מהשופטים ו-36 מהקהל). מדיה וקבצים בנושא מארו בוויקישיתוף מארו, ברשת החברתית אקס (טוויטר) מארו, ברשת החברתית אינסטגרם מארו, סרטונים בערוץ היוטיוב מארו, באתר אפל מיוזיק (באנגלית) מארו, באתר ספוטיפיי מארו, באתר Last.fm (באנגלית) מארו, באתר MusicBrainz (באנגלית) מארו, באתר דיזר מארו, באתר Discogs (באנגלית) מארו, באתר Genius מארו, באתר אמזון מיוזיק MARO. Há uma nova voz na música portuguesa, www.dn.pt (בפורטוגזית) Rita Cipriano, Estão escolhidos os primeiros cinco finalistas do Festival da Canção, Observador (בפורטוגזית) Maro wins Festival da Canção 2022 with "saudade, saudade", ESCXTRA.com, ‏13 במרץ 2022 (באנגלית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 eurovisionworld, Eurovision 2022 Grand Final
מתחתנת

מתחתנת הוא סרט קומדיה רומנטית ישראלי, שבוים ונכתב על ידי ערן בן יעקב עם הילה סעדה, דין מירושניקוב וענת וקסמן בתפקידים הראשיים. הסרט נכתב בהשראת סיפור אמיתי[דרוש מקור], ועוסק גם בתופעת הסולוגמיה(אנ') (נישואים עצמיים). הסרט עלה לאקרנים ב-10 במרץ 2022. גבי (הילה סעדה) היא אישה מצליחה שלא מצאה את בן זוגה. לאחר שהיא תופסת את אהובה (מאור הרוש) בוגד בה, היא מחליטה "לוותר" על גברים לחלוטין – ומכריזה שהיא מתחתנת עם עצמה. החברים והמשפחה לא מקבלים את החלטתה בהבנה, אך היא מתחילה לתכנן את חתונתה, ובדרך מתמודדת עם אמה (ענת וקסמן) והחברות המשוגעות שלה, מור (ליז רביאן) ודנה (הילה ערן). פיתויים של הרגע האחרון מהאקס המיתולוגי, ובמיוחד עם כניסתו המפתיעה של אסי (דין מירושניקוב) לחייה, אסי הוא נגר נאה עם עבר מסתורי שנשלח לעזור לה בהכנת האירוע. לעבור את הקיר "מתחתנת", במסד הנתונים הקולנועיים IMDb (באנגלית) "מתחתנת", באתר אידיבי "מתחתנת", במיזם "אישים" לתיעוד היצירה הישראלית יפעת הללי אברהם, ‏הילה סעדה "מתחתנת", באתר ‏מאקו‏, 8 במרץ 2022 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
דאונטאון הונולולו

דאונטאון הונולולו (באנגלית: Downtown Honolulu) הוא המרכז ההיסטורי, הכלכלי ומרכז הממשל של העיר הונולולו, בירת מדינת הוואי שבארצות הברית. אזור דאונטאון הונולולו נתחם בנחל נו'אנו ממערב, בשדרת וורד ממזרח, בשדרת ויניארד מצפון, ובנמל הונולולו מדרום. האזור מכיל מבנים ומתחמים מודרניים והיסטוריים רבים. ניתן לחלק את אזור דאונטאון הונולולו לארבעה תתי אזורים שלכל אחד מהם מוקד מרכזי משלו ושילוב של מבנים עם תכלית שונה. האזורים הללו הם מחוז הקפיטול, מחוז העסקים המרכזי, אזור הצ'יינה טאון ואזור קו המים. אזור מחוז הקפיטול (Capitol District) מכיל את רוב מבני הממשל הפדרלי, ממשל המדינה והממשל העירוני. הפעילות של הגופים הללו מרכוז בעיקר במבנה של קפיטול המדינה, בארמון יולני ובניין עיריית הונולולו. אזור זה נתחם ברחוב ריצ'רדס ממערב, בשדרת וורד ממזרח, שדרות ויניארד מצפון וברחוב נימיץ מדרום. הפעילות של אזור העסקים המרכזי (Central Business District) מרוכזת בעיקר לאורך רחוב בישופ ובמרכז הקניות "פורט סטריט". אזור העסקים המרכזי נתחם בשדרות נו'אנו, רחוב נימיץ, רחוב ריצ'רדס ושדרת ויניארד. אזור זה מכיל את רוב בנייני המטה של החברות הגדולות ביותר שפועלות בהוואי וכמו גם את רוב גורדי השחקים של הוואי. שכונת צ'יינה טאון (Chinatown), הממוקמת בין נחל נו'אונו ושדרת נו'אונו, הוא מרכז הפעילות של הקהילה הסינית בהוואי. אחד מהמקומות המרכזיים באזור זה הוא השוק הפתוח של צ'יינה טאון. האזור שממוקם מסביב לשדרת נו'אונו הפך עם השנים למרכז הפעילות של אמנים רבים. אזור קו המים של הונולולו (Waterfront) כולל בין היתר את הבניין מגדל אלוהה, שהיה בעבר הבניין הגבוה ביותר בהוואי אשר לצדו עגנו ספינות שייט לפני שהמשיכו לשוט לעבר ארצות הברית היבשתית. בהווה ספינות השייט עוגנות במקום זאת בנמל הונולולו. משטרת הונולולו מפעילה את מטה המשטרה "אלאפאי" ואת תחנת המשטרה באזור דאונטאון הונולולו. שירות הדואר של ארצות הברית מפעיל את מרכז הדואר של הונולולו ברחוב מרצ'נט 335. פארק חוף קאקאקו הכניסה למרכז הקניות אלוהה טאוור מרקאפלייס מגדל אלוהה ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ויל סטגר

ויל סטגר (באנגלית: Will Steger; נולד ב-27 באוגוסט 1944) הוא חוקר ארצות ופעיל לשמירת הסביבה אמריקאי. ויל סטגר נולד בעיירה ריצ'פילד שבמינסוטה. סיים תואר ראשון בגאולוגיה ותואר נוסף בחינוך. בשנת 1986 ארגן משלחת ראשונה בעולם לאזור הקוטב הצפוני על כלבי מזחלת ללא צוות תומך. הצוות כלל שישה אנשים לרבות אן בנקפורט. בשנת 1988 עמד בראש משלחת על כלבי מזחלת שחצתה את האי גרינלנד במסלול באורך כ-2,500 ק"מ. בשנים 1989–1990 הוא היה בראש צוות שחצה את אנטארקטיקה באותה צורה. אורך המסלול היה כ-4,500 ק"מ. בשנת 1995 הוא חצה את האוקיינוס הארקטי מסיביר לאלסמר שבקנדה תוך חציית אזור הקוטב הצפוני. ויל סטגר הקים מרכז ללימודי הסביבה באוניברסיטה של העיר סיינט פול. בשנת 1993 הוא הקים מרכז ללימודי הרפתקנות. כהכרה לפעילותו הרבה ויל סטגר קיבל מספר פרסים לרבות פרס של נשיונל ג'יאוגרפיק בשנת 1996 ופרס נוסף על מפעל חיים מאותו ארגון. ויל סטגר פרסם מספר ספרים עם תיאור פעילות המשלחות בהם היה חבר. Over the Top of the World ISBN 0618062394 Crossing Antarctica ISBN 0897328965 North to the Pole, 1986, ISBN 0812917049 Saving the Earth ISBN 0679730265 מדיה וקבצים בנושא ויל סטגר בוויקישיתוף
אירפין

אירפין (באוקראינית: Ірпі́нь) היא עיר הממוקמת סמוך לנהר אירפין שבמחוז קייב. במאה ה-17 היו כמה כפרים באזור אירפין. אירפין נוסדה בשנת 1899 כתחנת רכבת תפעולית, במהלך בניית קו הרכבת בין קייב לקובל. עובדי הרכבת הקימו את העיירה ליד כביש הרכבת יחד עם יישובים נוספים. שמה של העיר נבחר בשל מיקומה ליד נהר אירפין. מ-26 ביולי 1941, מיד לאחר קרב קייב, היא נכבשה על ידי הוורמאכט ששלט עליה עד לנובמבר 1943, אז נכבשה קייב מחדש. רוב אוכלוסייתה היהודית נרצחה בבאבי יאר או במעשי טבח אחרים על ידי הנאצים. אוכלוסיית העיר מונה כ-60,084 תושבים (הערכה נכון לשנת 2020). ערך מורחב – קרב אירפין במהלך הפלישה הרוסית לאוקראינה התרחש בעיר קרב אירפין, במהלך ניסיונם של הכוחות הרוסים לכתר את קייב, עיר הבירה של אוקראינה, והתנגדותם של הכוחות האוקראינים להתקדמות הרוסית בפרבריה המערביים של קייב. לכל אורכו, הקרב התאפיין בלוחמה אינטנסיבית בשטח בנוי. הקרב נערך בין ה-27 בפברואר ל-28 במרץ 2022, והסתיים עם תבוסת הכוחות הרוסים ושחרור העיר על ידי הכוחות המזוינים של אוקראינה. לפי מפקד האוכלוסין של 2001, רוב אוכלוסיית העיירה אירפין דוברת אוקראינית (84.81%), כאשר מיעוטם דוברי רוסית (14.48%). קייב מדיה וקבצים בנושא אירפין בוויקישיתוף אתר האינטרנט הרשמי של אירפין (באוקראינית) אירפין, באתר מינהלת מחוז קייב (באוקראינית) תוצאות ההפגזה על אירפין באוקראינה, סרטון באתר יוטיוב Clark, Mason; Barros, George; Stepanenko, Kateryna (27 בפברואר 2022). "Russia-Ukraine Warning Update: Russian Offensive Campaign Assessment, February 27, 2022". Critical Threats. ארכיון מ-28 בפברואר 2022. נבדק ב-5 במרץ 2022. {{cite news}}: (עזרה) "Latest Military Situation in Ukraine, 27 February 2022 (Map Update)". Islamic World News (באנגלית). 27 בפברואר 2022. ארכיון מ-28 בפברואר 2022. נבדק ב-1 במרץ 2022. On February 27, the southern areas of Gostomel Airport, including Bucha and Irpin, witnessed one of the heaviest battles in the past four days between Russian and Ukrainian forces. Russian forces trying to block the western entrances to the city of Kiev by advancing in this area. {{cite news}}: (עזרה) Clark, Mason; Barros, George; Stepanenko, Kateryna (27 בפברואר 2022). "Russia-Ukraine Warning Update: Russian Offensive Campaign Assessment, February 27, 2022". Critical Threats. ארכיון מ-28 בפברואר 2022. נבדק ב-5 במרץ 2022. {{cite news}}: (עזרה) "'Hand-to-hand combat': Street battles rage on Kyiv's edge". France 24. 2022-03-07. נבדק ב-2022-04-05. Episkopos, Mark (2022-03-17). "Ukraine Launches Counteroffensives in Key Cities". National Interest. נבדק ב-2022-04-05. Guerin, Orla (2022-04-01). "Battle for Irpin: Russian forces pushed out of Kyiv suburb". BBC News (באנגלית בריטית). נבדק ב-2022-04-05. ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
לורנס לוין

לורנס ויליאם לוין (באנגלית: Lawrence William Levine; ‏27 בפברואר 1933 – 23 באוקטובר 2006) היה היסטוריון אמריקאי. הוא נולד במנהטן ומת בברקלי, קליפורניה. הוא נודע כמי שקידם את הרב-תרבותיות ואת ה"היסטוריה מלמטה" - חקר ההיסטוריה מנקודת המבט של אנשים רגילים. הוא התמחה בחקר התרבות בדרום ארצות הברית, בתוכה תרבות השחורים. לוין למד בסיטי קולג' של ניו יורק ב-1955, והשלים תואר שני ודוקטורט באוניברסיטת קולומביה ב-1962, שם למד אצל ריצ'רד הופשטטר. הוא לימד באוניברסיטת פרינסטון מ-1962 עד 1963, ולאחר מכן באוניברסיטת קליפורניה בברקלי, מ-1963 עד 1994. לאחר פרישתו מברקלי, לימד באוניברסיטת ג'ורג' מייסון מ-1994 עד 2005. הוא השתתף במפגשי זכויות אזרח בברקלי ובדרום, ובתנועת חופש הביטוי. הוא התחתן עם קורנליה רוטשר לוין ב-1964, איתה כתב את "The People and the President: America's Conversation with FDR" ("האנשים והנשיא: שיחתה של אמריקה עם FDR [הנשיא פרנקלין דלאנו רוזוולט]"). נולדו להם שני בנים, יהושע לוין ויצחק לוין, והיה להם בן חורג, אלכסנדר פימנטל. לוין היה עמיתי מקארתור ב-1983, נבחר לאקדמיה האמריקנית לאמנויות ולמדעים ב-1985 והיה מחזיק קתדרת פולברייט בהיסטוריה מטעם אוניברסיטת קליפורניה - ברקלי לאוניברסיטת סידני ב-1988. הוא היה נשיא ארגון ההיסטוריונים האמריקאים בשנים 1992–1993 וקיבל מלגת גוגנהיים ב-1994. פרס על שמו ניתן על ידי ארגון ההיסטוריונים האמריקאים. Levine, Lawrence W. (1965). Defender of the Faith: William Jennings Bryan, the Last Decade, 1915-1925. Oxford University Press. ISBN 978-0-674-19542-4. (reprint Harvard University Press, 1987, ISBN 978-0-674-19542-4) Levine, Lawrence W. (1978). Black Culture and Black Consciousness: Afro-American Folk Thought from Slavery to Freedom. Oxford University Press. ISBN 978-0-19-502374-9. Lawrence W Levine. Levine, Lawrence W. (1990). Highbrow/Lowbrow: The Emergence of Cultural Hierarchy in America. Harvard University Press. ISBN 978-0-674-39077-5. Levine, Lawrence W. (1993). The Unpredictable Past: Explorations in American Cultural History. Oxford University Press. ISBN 978-0-19-508297-5. Levine, Lawrence W. (1997). The Opening of the American Mind: Canons, Culture and History. Beacon Press. ISBN 978-0-8070-3119-3. Lawrence W Levine. Lawrence W. Levine and Cornelia R. Levine (2002). The People and the President: America's Conversation with FDR. Beacon Press. ISBN 978-0-8070-5510-6.{{cite book}}: תחזוקה - ציטוט: שימוש בפרמטר authors (link) "שיחה עם לורנס לוין: האוניברסיטה היא לא הצבא האמריקאי", NEH, 1997 (באנגלית) Elaine Woo (1 בנובמבר 2006). "Lawrence W. Levine, 73; historian's work backed multiculturalism in higher education". The Los Angeles Times. {{cite news}}: (עזרה) DOUGLAS MARTIN (28 באוקטובר 2006). "Lawrence W. Levine, 73, Historian and Multiculturalist, Dies". The New York Times. {{cite news}}: (עזרה) Joe Holley (31 באוקטובר 2006). "Lawrence W. Levine; Altered History Research". The Washington Post. {{cite news}}: (עזרה) "Lawrence W. Levine - MacArthur Foundation". www.macfound.org (באנגלית). נבדק ב-2018-10-08. "Archived copy". אורכב מ-המקור ב-2013-09-08. נבדק ב-2013-09-08. {{cite web}}: (עזרה) ערך זה הוא קצרמר בנושא היסטוריונים. אתם מוזמנים לתרום לוויקיפדיה ולהרחיב אותו.
קבינט העלייה והקליטה

ועדת השרים לענייני עלייה וקליטה (המוכרת כ"קבינט העלייה והקליטה" או כ"קבינט הקליטה") היא ועדת שרים מיוחדת האמונה על תיאום בין משרדי הממשלה לגורמים רלוונטיים אחרים בפעולות הכרוכות בענייני עלייה, עידוד עלייה וקליטתם המיטבית של העולים החדשים ושילובם בחברה הישראלית בכל תחומי החיים. מנכ"ל משרד העלייה והקליטה ממונה על ריכוז התיאום והמעקב אחר החלטות הוועדה. הקבינט הוקם לראשונה ב-30 במרץ 2003 בימי ממשלת ישראל ה-30. בראש הוועדה עמדה שרת העלייה והקליטה ציפי לבני. הקבינט הוקם שוב ב-20 באפריל 2009, בהחלטת ממשלת ישראל ה-32. הפעם בראשו עמד סגן ראש הממשלה ושר החוץ אביגדור ליברמן. הקבינט הוקם שוב ב-21 ביוני 2015, בהחלטת ממשלת ישראל ה-34, ובראשו עמד שר העלייה והקליטה זאב אלקין, ולאחר שמונה לשר להגנת הסביבה החליפה אותו שרת העלייה והקליטה החדשה סופה לנדבר. בין החלטות הוועדה הייתה ההחלטה להקים צוות בין-משרדי בראשות מנכ"ל משרד העלייה והקליטה שיגבש תוכנית אסטרטגית להנגשת שירותים הניתנים על ידי משרדי הממשלה ואשר יש להם נגיעה לאוכלוסיית העולים בשפות של קבוצות העולים העיקריות, וזאת על מנת שהעולים יוכלו לממש את זכויותיהם באופן מיטבי. הקבינט הוקם מחדש ב-22 באוגוסט 2021, בהחלטת ממשלת ישראל ה-36. בראשות הקבינט עמדה שרת העלייה והקליטה פנינה תמנו-שטה. ב-10 במרץ 2022 החליט הקבינט על השקת מבצע עולים הביתה להעלאת יהודי אוקראינה, רוסיה ובלארוס בעקבות מלחמת אוקראינה-רוסיה. הקבינט הוקם מחדש בהחלטת הממשלה ה-37 מס' 275 מיום 5 במרץ 2023, בראשות שר העלייה והקליטה אופיר סופר. ועדת השרים מורכבת מאחד עשרה שרים, ועוסקת בהתוויית מדיניות לעידוד עלייתם וקליטתם המיטבית של העולים החדשים ושילובם בחברה הישראלית. הרכב הוועדה איתמר אייכנר, בנט התקשר למוקד חירום לעולים, המתין 5 דק' על הקו ונדחה: "בחברת מקררים עונים יותר מהר", באתר ynet, 7 במרץ 2022 ועדת שרים לענייני עליה וקליטה, משרד רה"מ הנגשת שירותי הממשלה בשפות יוקם קבינט שרים לענייני עלייה וקליטה, באתר ynet, 22 באוגוסט 2021 ועדת שרים לענייני עלייה וקליטה, החלטה מספר 275 של ממשלת ישראל השלושים ושבע, משנת 2023, באתר של משרד ראש הממשלה
ברנט רנו

ברנט רנו (באנגלית: Brent Renaud;‏ 2 באוקטובר 1971 – 13 במרץ 2022) היה עיתונאי, סופר, יוצר סרטים דוקומנטריים וצלם עיתונות אמריקאי. עד לשנת 2015 היה חבר מערכת עיתון הניו יורק טיימס. נהרג במהלך קרב אירפין באוקראינה כאשר סיקר את הפלישה הרוסית לאוקראינה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-13 במרץ 2022 רנו נורה ונהרג על-ידי חיילים רוסיים באירפין שבמחוז קייב, אוקראינה, כאשר סיקר את הפלישה הרוסית לאוקראינה. שני עיתונאים נוספים נפצעו והובהלו לבית החולים. זהו המוות הראשון של עיתונאי זר במהלך הפלישה הרוסית לאוקראינה. מדיה וקבצים בנושא ברנט רנו בוויקישיתוף אתר האינטרנט הרשמי של ברנט רנו (באנגלית) ברנט רנו, במסד הנתונים הקולנועיים IMDb (באנגלית) ברנט רנו, במסד הנתונים הקולנועיים KinoPoisk (ברוסית) Award-winning US filmmaker Brent Renaud killed by Russian forces in Ukraine, authorities say, באתר אינדפנדנט, 13 במרץ 2022 (באנגלית) Brent Renaud, an American journalist, is killed in Ukraine, באתר הניו יורק טיימס, 13 במרץ 2022 (באנגלית) US journalist killed near Kyiv, באתר BBC,‏ 13 במרץ 2022 (באנגלית)
נהר אירפין

נהר אירפין (באוקראינית: Ірпі́нь, ברוסית: Ирпе́нь) הוא נהר באוקראינה, יובל ימני של נהר הדנייפר. אורכו 162 ק"מ (101 מייל), ויש לו אגן ניקוז של 3,340 קמ"ר (1,290 מייל רבוע). הוא זורם דרך העיר אירפין. כרוניקות רבות מזכירות את הנהר בקשר לאירועים היסטוריים חשובים, כמו הקרב על נהר אירפין ב-1321, שבו הדוכס הגדול של ליטא גדימינאס השיג שליטה באזור. במהלך הפלישה הרוסית לאוקראינה ב-2022, הכוחות המזוינים האוקראינים הרסו את הגשר שחוצה מעל הנהר כדי לעצור התקדמות רוסית לעבר קייב. מדיה וקבצים בנושא נהר אירפין בוויקישיתוף Ирпень (река в УССР), bse.sci-lib.com והסוכנויות, ynet (2022-03-05). "רק 400 הספיקו לברוח מהעיר הנצורה: "הרוסים מפגיזים ללא רחמים"". Ynet. נבדק ב-2022-03-13. ניו יורק טיימס, תושבי אירפין מחפשים הזדמנות לברוח. ניסיונה של המשפחה הזו נגמר במוות, באתר הארץ, 7 במרץ 2022
אנפה נמרית חשופת-גרון

אנפה נמרית חשופת-גרון (שם מדעי: Tigrisoma mexicanum) היא מין של אנפה מהסוג אנפה נמרית, השוכנת בטבע בדרומה של אמריקה הצפונית ולאורך אמריקה המרכזית בין טקסס ומקסיקו ודרומה עד לצפון קולומביה, שבאמריקה הדרומית. אנפה זו קטנה יחסית באורך של 80 ס"מ ומשקל ממוצע של 1,200 גרם. הזכרים מעט יותר גדולים מהנקבות אך דומים להן במראה הכללי. האנפה בעלת נוצות אפורות מסורטטות בלבן לאורך הצד ותחתית הגוף וכן הכנפיים. החזה חשוף מנוצות, כשמה של האנפה. צבע החזה החשוף ירוק-צהבהב מוקף בפסים עבים לבנים ומצידיהם פס שחור, העובר לאורך צידי הגוף עד מתחת לעיניים. ראש האנפה אפור מאחור עם עורף וכיפה שחורים ואזור עיניים ולחיים צהוב בולט. גם העיניים צהובות. המקור דק ואפור והסנטר והצוואר תחתיו צהובים. לאנפה זו גרון רחב יחסית וקצר, המזכיר מעט מראה שקנאי. אנפה זו חיה לאורך גדות אגמים ונהרות טרופיים או סובטרופיים ולעיתים גם סמוך לחופים או בביצות מנגרובים. היא מצויה בבתי גידול פתוחים יותר משאר בני סוגה, ובהם היא מחפשת טרף איטי כמו דגים, חרקים, רכיכות ודו-חיים אותם היא צדה ובולעת במהירות. האנפה חיה ביחידות או בזוגות ולא יוצרת להקות גדולות. הנקבה מקננת בקן על עץ, בו היא מטילה 2 עד 3 ביצים בעלות גוון ירקרק. מדיה וקבצים בנושא אנפה נמרית חשופת-גרון בוויקישיתוף אנפה נמרית חשופת-גרון, באתר ITIS (באנגלית) אנפה נמרית חשופת-גרון, באתר NCBI (באנגלית) אנפה נמרית חשופת-גרון, באתר Animal Diversity Web (באנגלית) אנפה נמרית חשופת-גרון, באתר האנציקלופדיה של החיים (באנגלית) אנפה נמרית חשופת-גרון, באתר Internet Bird Collection (באנגלית) אנפה נמרית חשופת-גרון, באתר GBIF (באנגלית) אנפה נמרית חשופת-גרון באתר הרשימה האדומה של IUCN
אנפה נמרית רצועת-פסים

אנפת נמרית רצועת-פסים (שם מדעי: Tigrisoma fasciatum) היא מין של אנפה מהסוג אנפה נמרית, השוכנת בטבע באזור הטרופי של אמריקה הדרומית. האנפה תוארה ב-1825 בידי החוקר ג'ורג' סוצק על בסיס מספר ממצאים מברזיל, כשמשמעות שם המין: "fasciatum" מלטינית פירושו: רצועה, זאת עקב מבנה הפסים הרקום על החלק העליון של הכנפיים והגב. אנפה זו היא קרובתה של אנפה נמרית גסת-פסים, ובעבר אף נחשבה לתת-מין שלה. כיום לעומת זאת החוקרים רואים 3 תת-מינים במין זה: Tigrisoma fasciatum fasciatum - מצוי בטבע בצפון ארגנטינה ובדרום ברזיל. Tigrisoma fasciatum pallescens - מצוי בצפון-מערב ארגנטינה. Tigrisoma fasciatum salmoni - תת-המין בעל התפוצה הנרחבת ביותר מקוסטה ריקה ופנמה בצפון, ממזרח ומערב לרכס האנדים של קולומביה ודרומה לאורך אקוודור, פרו, בוליביה וצפון ונצואלה. אנפה זו היא הקטנה שבסוגה ומגיעה לאורך ממוצע של 58 עד 64 סנטימטרים. האנפה בעלת נוצות חומות-אפורות מסורטטות עם "סינר" צהוב ולבן ומצידיו פסים אנכיים שחורים. הראש והצוואר עבים וכהים והראש בעל כיפה שחורה בולטת. המקור ארוך ואפור עם חלקים צהובים בבסיסו וכן לאורך הלחיים ומצידי העיניים. האנפה בעלת רגליים קצרות חסרות קרומי שחייה והיא מעופפת חלשה יחסית. זוהי אנפה החיה במישורים או שטחים מיוערים בגבעות עד לגובה 2,400 מטרים מפני הים, לרוב בצמוד לנהרות הרריים או נחלים בהם היא מחפשת טרף של חרקים גדולים ודגים קטנים שהיא חוטפת במהירות. לרוב האנפה נחבאת בין צמחייה למעט בעת הרבייה. אנפה זו תימצא כמעט תמיד בבדידות מבנות מינה ואינה מתקהלת גם בעונת הרבייה, כשהיא מקננת בין העצים. בעבר אנפה זו הייתה בסיכון בטבע ועל פי הערכות הרשימה האדומה של IUCN הגיעה למצב שימור "קרוב לסיכון". עם זאת לאחר מאמצים לשמר אותה ב-2004 עלה מצבה למצב "ללא חשש". מדיה וקבצים בנושא אנפה נמרית רצועת-פסים בוויקישיתוף אנפה נמרית רצועת-פסים, באתר ITIS (באנגלית) אנפה נמרית רצועת-פסים, באתר NCBI (באנגלית) אנפה נמרית רצועת-פסים, באתר Animal Diversity Web (באנגלית) אנפה נמרית רצועת-פסים, באתר האנציקלופדיה של החיים (באנגלית) אנפה נמרית רצועת-פסים, באתר GBIF (באנגלית) אנפה נמרית רצועת-פסים באתר הרשימה האדומה של IUCN
לאוקואון

האם התכוונתם ל... לאוקואון (מיתולוגיה) – דמות מן המיתולוגיה היוונית פסל לאוקואון – פסל המציג את מותו של לאוקואון ובניו לאוקון (ספר) – ספר של גוטהולד אפרים לסינג חדר לאוקון – אחד מהחדרים במוזיאון החדש של ברלין
צ'מברלין (תואר)

צ'מברלין (באנגלית: Chamberlain; בלטינית מימי הביניים: cambellanus או cambrerius, כאשר נושא התואר הוא הממונה על האוצר נקרא camerarius; בצרפתית: Chambellan; בגרמנית: Kammerherr) הוא פקיד מלכותי בכיר הממונה על ניהול משק הבית המלכותי. מבחינה היסטורית, הפקיד הממונה אחראי לפיקוח על סידור ענייני הפנים של אחוזת השליט. התפקיד היה ניתן בדרך כלל לאציל בכיר או איש כמורה, לעיתים קרובות מועדף המונרך. קיסרי רומא השתמשו לתיאור תפקיד זה תחת התואר cubicularius. צ'מברלין הקוריה הרומאית נהנה מסמכויות נרחבות מאוד, כאשר ההכנסות של משק הבית האפיפיורי נתונות תחת אחריותו. כאות לכבודם, הם נשאו מפתח, שבמאה ה-17 היה כסוף לעיתים קרובות, ולמעשה התאים למנעולי הדלתות של כל חדרי האחוזה. מאז המאה ה-18, המפתח הפך לחפץ סמלי בלבד, אם כי מרהיב, של ברונזה מוזהבת. במדינות רבות יש סדרי קדימה ממלכתיים הקשורים במשק הבית של הריבון. מבחינה היסטורית, לממשלות ומוסדות רבים - מנזרים, קתדרלות וערים - היה גם תפקיד צ'מברלין, שבדרך כלל היה אחראי על ניהול הכספים (מעין גזבר). גזבר העיר לונדון עדיין נקרא צ'מברלין, בעוד שלעיר ניו יורק היה צ'מברלין שניהל את החשבונות העירוניים עד תחילת המאה ה-20. מדיה וקבצים בנושא צ'מברלין בוויקישיתוף צ'מברלין, באתר אנציקלופדיה בריטניקה (באנגלית) chamberlain, מאורכב באתר וייבאק מאשין, במקור מאתר אנציקלופדיה בריטניקה. City of London leading personnel, מאורכב באתר וייבאק מאשין, במקור מהאתר cityoflondon.gov.uk. ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
אנפה נמרית גסת-פסים

אנפה נמרית גסת-פסים (שם מדעי: Tigrisoma lineatum) היא מין של אנפה מהסוג אנפה נמרית, השוכנת בטבע לאורך אזור הטרופי של אמריקה הדרומית והקצה הצפוני של אמריקה המרכזית. אנפה זו תוארה לראשונה על ידי החוקר האנגלי ויליאם ג'ון סווינסון ב-1827. שמה המדעי בלטינית, "lineatum", פירושו "מסומנת בפסים". זאת עקב הפסים הרחבים על ראשה וצווארה. אנפה זו בעלת תפוצה רחבה ואינה בסכנה בטבע. האנפה מגיעה לאורך ממוצע של 66 עד 76 סנטימטרים ולמשקל ממוצע של 630 עד 980 גרם. היא בעלת נוצות גוף חומות-כתומות כשהראש, הצוואר והחזה בעלי גוון אדום-כהה והמקור אפור וארוך. הכנפיים אפורות והבטן לבנה כשאזור החזה, הגרון והסנטר כתומים-אדמדמים עם נוצות מסורטטות בשחור-לבן מצידי מרכז הצוואר. האנפות הצעירות בעלות גוונים צהובים-כהים יותר והראש והצוואר בעלי צבע כמו של שאר הגוף המסורטט כמעט לחלוטין בצהוב-שחור (המשמש להסוואה). האנפה מצויה לאורך גדות נהרות וביצות טרופיים או סובטרופיים ברחבי אמריקה הדרומית ודרום אמריקה המרכזית, עד לגובה 1,500 מטרים ולרוב גם מתחת ל-500 מטרים מגובה פני הים. האנפה היא ציידת מהירה של טרף קטן כמו דגים או דו-חיים, סרטנים וחרקים גדולים כמו חיפושיות, שפיראים וחגבאים. בדומה לקרובותיה גם אנפה זו חיה ביחידות וכמעט ולא נראית בקבוצות, למעט באזורים שופעים במיוחד במזון. לאנפה זו ישנם 2 תת-מינים: T. l. lineatum T. l. marmoratum בעבר גם המין אנפה נמרית רצועת-פסים השתייך למין זה. מדיה וקבצים בנושא אנפה נמרית גסת-פסים בוויקישיתוף אנפה נמרית גסת-פסים, באתר ITIS (באנגלית) אנפה נמרית גסת-פסים, באתר NCBI (באנגלית) אנפה נמרית גסת-פסים, באתר Animal Diversity Web (באנגלית) אנפה נמרית גסת-פסים, באתר האנציקלופדיה של החיים (באנגלית) אנפה נמרית גסת-פסים, באתר Internet Bird Collection (באנגלית) אנפה נמרית גסת-פסים, באתר GBIF (באנגלית) אנפה נמרית גסת-פסים באתר הרשימה האדומה של IUCN
ברונלו קוצ'ינלי

ברונלו קוצ'ינלי (באיטלקית: Brunello Cucinelli) הוא מעצב אופנה איטלקי והבעלים של מותג האופנה ברונלו קוצ'ינלי, הנושא את שמו. כמו כן הוא פילנתרופ, התורם מהונו האישי ומרווחי החברה שבבעלותו למטרות צדקה. קוצ'ינלי נולד בכפר קסטל ריגונה (אנ'), באזור פרוג'ה, וגדל בחווה חקלאית שלא הייתה מחוברת לרשת החשמל או המים. לאחר סיום לימודיו התיכוניים למד הנדסה, אך נשר מלימודיו. בשנת 1977 החל לייצר בד קשמיר צבוע בבית מלאכה קטן, ושנה לאחר מכן הקים את חברת האופנה הנושאת את שמו, בהשקעה ראשונית השקולה ל-550 דולר אמריקאי. המוצרים הראשונים של קוצ'ינלי היו סוודרים מבד קשמיר בצבעים עזים, ועד היום החברה מתמחה בעיצוב פריטי לבוש מבד זה. קוצ'ינלי הוא הבעלים של 50.05% ממניות החברה. נכון ליוני 2021, שווי ההון האישי שלו הוא כ-2.2 מיליארד דולר. נשוי ואב לשתי בנות. בשנת 2018 תרם קוצ'ינלי כ-100 מיליון אירו לצדקה, בעיקר לנפגעי רעידת האדמה שהתרחשה ב-2016 באיטליה. חברת קוצ'ינלי תורמת כ-20% מרווחיה לצדקה. רוב הכספים מושקעים באזור פרוג'ה, ומשמשים לשחזור יצירות אמנות, תמיכה בתיאטרונים, הקמת פארקים ציבוריים והקמת ספרייה. קוצ'ינלי זכה במספר פרסים. כמו כן קיבל תואר כבוד בפילוסופיה ובאתיקה של יחסי אנוש מאוניברסיטת פרוג'ה (אנ').